Source: https://laakeinfo.fi/Medicine.aspx?m=16&i=SANOFI_FLAGYL+COMP
Timestamp: 2017-11-20 23:03:59+00:00
Document Index: 1922748

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Lääkeinfo.fi - lääkevalmisteiden pakkausselosteet - FLAGYL COMP emätinpuikko 500 mg/100 000 IU
FLAGYL COMP emätinpuikko 500 mg/100 000 IU
Lataa äänitiedostona, MP3 (3,5 mt, 12.05.2017 16:06:59)
metronidatsoli ja nystatiini
Mitä Flagyl Comp on ja mihin sitä käytetään
Mitä sinun on tiedettävä, ennen kuin käytät Flagyl Comp -emätinpuikkoja
Miten Flagyl Comp -emätinpuikkoja käytetään
Flagyl Comp -emätinpuikkojen säilyttäminen
1. Mitä Flagyl Comp on ja mihin sitä käytetään
Lääkeaineryhmä G01AF01: Mikrobien (bakteerit ja sienet) aiheuttamiin emättimen vaivoihin käytettävät lääkkeet.
Trikomonas-hiivasekainfektiot silloin, kun molemmat taudinaiheuttajat on todettu infektion aiheuttajiksi laboratoriotutkimuksilla.
Bakteerien aiheuttamien emätintulehdusten hoito.
2. Mitä sinun on tiedettävä, ennen kuin käytät Flagyl Comp -emätinpuikkoja
Älä käytä Flagyl Comp -emätinpuikkoja
jos olet allerginen metronidatsolille, nystatiinille tai tämän lääkkeen jollekin muulle aineelle (lueteltu kohdassa 6).
Jos sinulla on aktiivinen tai krooninen vaikea neurologinen (hermostoon liittyvä) sairaus, sinun tulee käyttää Flagyl Comp -emätinpuikkoja varoen. Neurologiset oireet saattavat lisääntyä Flagyl Comp -emätinpuikkojen käytön aikana.
Metronidatsolia sisältävien valmisteiden käytön yhteydessä on Cockaynen oireyhtymää sairastavilla potilailla raportoitu vakavasta maksatoksisuudesta/akuutista maksan vajaatoiminnasta, myös kuolemaan johtaneista tapauksista.
Jos sairastat Cockaynen oireyhtymää ja käytät metronidatsolia, lääkärisi on seurattava maksa-arvojasi säännöllisesti metronidatsolihoidon aikana ja sen jälkeen.
Ota välittömästi yhteyttä lääkäriin ja lopeta metronidatsolin käyttö, jos sinulla on seuraavia oireita:
vatsakipuja, ruokahaluttomuutta, pahoinvointia, oksentelua, kuumetta, huonovointisuutta, uupumusta, keltaisuutta, virtsan tummuutta, ulosteen vaaleutta tai kutinaa.
Muut lääkevalmisteet ja Flagyl Comp
Kerro lääkärille tai apteekkihenkilökunnalle, jos parhaillaan käytät, olet äskettäin käyttänyt tai saatat käyttää muita lääkkeitä. Alkoholia ja alkoholia sisältäviä lääkkeitä tulee käyttää varoen Flagyl Comp -hoidon aikana ja ainakin yhden vuorokauden ajan sen päätyttyä disulfiraamin kaltaisen vaikutuksen (antabus) vuoksi (punoitus, oksentelu, sydämen tiheälyöntisyys). Oraalisten antikoagulanttien (veren hyytymistä ehkäisevät aineet) vaikutus saattaa voimistua.
Jos olet raskaana tai imetät, epäilet olevasi raskaana tai jos suunnittelet lapsen hankkimista, kysy lääkäriltä tai apteekista neuvoa ennen tämän lääkkeen käyttöä. Flagyl Comp emätinpuikkoja ei tule käyttää raskauden ensimmäisen kolmanneksen eikä imetyksen aikana.
Jos sinulla esiintyy huimausta ja kouristuksia tai näköhäiriöitä, sinun tulee välttää autolla ajoa ja tarkkuutta vaativien koneiden käyttöä. On omalla vastuullasi arvioida, pystytkö näihin tehtäviin lääkehoidon aikana. Lääkkeen vaikutuksia ja haittavaikutuksia on kuvattu muissa kappaleissa. Lue koko pakkausseloste opastukseksesi. Keskustele lääkärin tai apteekkihenkilökunnan kanssa, jos olet epävarma.
3. Miten Flagyl Comp -emätinpuikkoja käytetään
Trikomonas-hiivasekainfektion hoito: 1 Flagyl Comp -emätinpuikko iltaisin 10 vuorokauden ajan.
Parhaaseen mahdolliseen hoitotulokseen päästään tablettien ja emätinpuikkojen yhdistelmähoidolla.
Infektion uusiutumisen ehkäisemiseksi kumppani tulisi hoitaa samanaikaisesti.
Bakteriellin vaginoosin hoito: Emätinpuikko iltaisin emättimeen 7 vuorokauden ajan.
Flagyl Comp -emätinpuikko viedään syvälle emättimen takaosaan. Pakkauksessa on emätinpuikkojen asettamista varten suojakäsineet.
Emätinpuikko poistetaan suojuksesta repäisemällä loven kohdalta. Lämpimänä vuodenaikana on emätinpuikkoa suojuksineen pidettävä kylmässä vedessä muutamia minuutteja ennen suojuksen avaamista.
Pakkauksessa on 10 muovista kertakäyttökäsinettä. Emätinpuikkoa käsiteltäessä ja paikalleen asetettaessa käytetään käsinettä tartuntavaaran välttämiseksi.
Emätinpuikko työnnetään syvälle emättimeen.
Jos käytät enemmän Flagyl Comp -emätinpuikkoja kuin sinun pitäisi
Flagyl Comp -emätinpuikot ovat olleet hyvin siedettyjä. Joskus harvoin voi esiintyä paikallisoireita, kirvelyä, kutinaa ja lisääntynyttä vaginaeritteen määrää.
Lopeta Flagyl Comp -emätinpuikkojen käyttö ja ota yhteyttä lääkäriin heti, jos sinulle ilmenee jokin seuraavista vakavista haittavaikutuksista:
Hyvin harvinaiset (enintään 1 käyttäjällä 10 000:sta): vakava allerginen reaktio, jonka oireita ovat vaikea ja kutiseva ihottuma, hengitysvaikeudet ja verenpaineen äkillisestä laskusta aiheutuva huimaus ja pyörtyminen; maksatulehdus (jonka oireita voivat olla väsymys, vatsakipu sekä ihon ja silmänvalkuaisten keltaisuus), sekavuus (voi olla oire aivojen toiminnan häiriöstä).
Yleisyysluokka tuntematon (saatavissa oleva tieto ei riitä yleisyyden arviointiin): laajalle levinnyt rakkulainen ja kuoriutuva ihottuma, erityisesti suun, nenän, silmien ja sukupuolielinten alueella (Stevens–Johnsonin oireyhtymä ja toksinen epidermaalinen nekrolyysi), kasvojen, huulten, suun, nielun tai kielen turvotus ja hengitysvaikeudet (voivat olla oireita vakavasta allergisesta reaktiosta).
Muita haittavaikutuksia, joita on raportoitu Flagyl Comp -emätinpuikkojen käytön yhteydessä:
Harvinaiset (enintään 1 käyttäjällä 1 000:sta): haimatulehdus (korjaantuva).
Hyvin harvinaiset (enintään 1 käyttäjällä 10 000:sta): muutokset verisolujen määrässä (agranulosytoosi, neutropenia, trombosytopenia), aivojen toimintaan liittyvä oireyhtymä, jonka oireita voivat olla liikkeiden haparointi, puhehäiriöt, kävelyn huononeminen, silmävärve ja vapina; maksaentsyymien lisääntyminen, märkärakkulaisten iho-oireiden puhkeaminen.
Yleisyysluokka tuntematon (saatavissa oleva tieto ei riitä yleisyyden arviointiin): maksansiirron vaatineita maksan vajaatoimintatapauksia on raportoitu ilmenneen potilaille, joita hoidettiin metronidatsolilla ja samanaikaisesti muilla antibiooteilla.
Vatsakipu, pahoinvointi, oksentelu, ripuli, suun limakalvon tulehdus, makuhäiriöt (esim. metallin maku suussa), ruokahaluttomuus, sekavuus, hallusinaatiot, masentuneisuus, yliherkkyysreaktiot (ihottuma, kutina, kuumotus ja nokkosihottuma), lääkeihottuma, kuume, ohimenevät näköhäiriöt kuten näön heikentyminen ja muutokset värinäössä, kuulon heikkeneminen/kuulon menetys, korvien soiminen, hermojen toimintahäiriö (neuropatia), päänsärky, kouristukset, huimaus, aivokalvontulehdus.
Virtsa voi värjäytyä tummaksi hoidon aikana, mikä ei kuitenkaan ole vaarallista.
5. Flagyl Comp -emätinpuikkojen säilyttäminen
Jos emätinpuikkojen ulkonäössä tapahtuu epätavallisia muutoksia, on emätinpuikko pakkauksineen toimitettava apteekkiin.
Mitä Flagyl Comp sisältää
Vaikuttavat aineet ovat metronidatsoli 500 mg ja nystatiini 100 000 IU.
Muut aineet: kovarasva.
Emätinpuikko on kellertävä puikko.
Pakkauksessa on 10 emätinpuikkoa ja 10 kertakäyttökäsinettä.
Myyntiluvanhaltija
1-3 Allée de la Neste
Z.I en Sigal
Tämä pakkausseloste on tarkistettu viimeksi 20.2.2017